
	1.
	Noteikumu (grozījumu) projekts
 Izdarīt Ministru kabineta 2014. gada 26. augusta noteikumos Nr. 508 "Kārtība, kādā veidojams, finansējams un sagatavojams Latvijas Nacionālo bruņoto spēku kontingents, kas piedalās starptautiskajās operācijās un ātrās reaģēšanas spēkos" (Latvijas Vēstnesis, 2014, 169. nr.; 2019, 133. nr.) šādus grozījumus:
	Iebildums
Ministru kabineta noteikumu projekta "Grozījumi Ministru kabineta 2014. gada 26. augusta noteikumos Nr. 508 "Kārtība, kādā veidojams, finansējams un sagatavojams Latvijas Nacionālo bruņoto spēku kontingents, kas piedalās starptautiskajās operācijās un ātrās reaģēšanas spēkos"" (turpmāk – projekts) sākotnējās ietekmes (ex-ante) novērtējuma ziņojuma (turpmāk – anotācija) 1.2. apakšsadaļā norādīts, ka nepieciešams noteikt kārtību un nosacījumus atlīdzības piešķiršanai, ievērojot principu, ka laikā, kad kontingenta personāls pilda dienesta (darba) pienākumus starptautiskas operācijas vai ātrās reaģēšanas spēku ietvaros, tiek izmaksāta tikai tā atlīdzības daļa, kuru nesedz attiecīgo starptautisko operāciju vai ātrās reaģēšanas spēku vadošā starptautiskā organizācija.
Savukārt no projektā paredzētajā Ministru kabineta 2014. gada 26. augusta noteikumu Nr. 508 "Kārtība, kādā veidojams, finansējams un sagatavojams Latvijas Nacionālo bruņoto spēku kontingents, kas piedalās starptautiskajās operācijās un ātrās reaģēšanas spēkos" (turpmāk – noteikumi) 14.11. apakšpunktā minētā izriet, ka laikā, kad kontingenta personāls pilda dienestu (darbu) starptautiskajā operācijā vai ātrās reaģēšanas spēkos, Latvijas Nacionālie bruņotie spēki kontingenta personālam izmaksā visu normatīvajos aktos paredzēto atlīdzību, ja starptautiskā organizācija, kas vada starptautisko operāciju vai ātrās reaģēšanas spēkus, nesedz kontingenta personāla atlīdzības daļu. Līdz ar to šis regulējums ir pretrunā anotācijas 1.2. apakšsadaļā minētajam.
Ievērojot minēto, lūdzam izvērtēt projektā paredzētajā noteikumu 14.11. apakšpunktā ietverto regulējumu un precizēt to vai papildināt anotāciju ar atbilstošu informāciju.
 
Piedāvātā redakcija
-
	Ilze Māliņa (TM)

	2.
	Noteikumu (grozījumu) projekts
 Izdarīt Ministru kabineta 2014. gada 26. augusta noteikumos Nr. 508 "Kārtība, kādā veidojams, finansējams un sagatavojams Latvijas Nacionālo bruņoto spēku kontingents, kas piedalās starptautiskajās operācijās un ātrās reaģēšanas spēkos" (Latvijas Vēstnesis, 2014, 169. nr.; 2019, 133. nr.) šādus grozījumus:
	Priekšlikums
Vēršam uzmanību uz to, ka noteikumu 3. punkts noteic, ka kontingentu komplektē no profesionālā dienesta karavīriem un zemessargiem. Gan no Nacionālo bruņoto spēku likuma 5. panta otrās daļas 1. punktā, gan no Latvijas Republikas Zemessardzes likuma 4. panta pirmajā daļā noteiktā izriet, ka profesionālā dienesta karavīri un zemessargi pilda dienestu.
Ievērojot minēto, lūdzam izvērtēt projektā paredzētajā noteikumu 14.1 punkta ievaddaļā minēto vārdu "dienestu (darbu)" lietošanu un attiecīgi precizēt projektā paredzēto noteikumu 14.1 punkta ievaddaļu vai papildināt anotāciju ar atbilstošu informāciju.
 
Piedāvātā redakcija
-
	Ilze Māliņa (TM)



